﻿Mistificarea istoriei Transilvaniei. 
Corespondență din New York 
 
Mai acum zece zile  a fost anuntat ciclul de conferinte 
despre Transilvania organizate de ICR-New York in 
colaborare cu Consulatul Ungariei din New York ! Despre 
rolul tradator al acestui ciclu de conferinte initiat de ICR în 
corespondența următoare: 
Azi, 12 decembrie 2013, am avut neplăcerea să-l ascult, la New York, pe Prof. univ. 
dr. IOAN AUREL POP, Rector al Universităţii Babeş-Bolyai din Cluj Napoca (sau 
cum i-a plăcut să-l numească: „Kolozsvár‖) vorbind, dintr-o perspectivă ―academică‖, 
despre valorile multiculturale din Transilvania, create de români, germani, maghiari, 
evrei şi alte naţionalităţi, de-a lungul veacurilor. 
Spre surprinderea mea, nu s-a menţionat nici un nume românesc de creator de cultură 
sau artă din Transilvania. 
Tot de la emeritul profesor român (?) am aflat cu surprindere că Transilvania a 
aparţinut Ungariei pâna la anul 1688 când a fost ocupată de imperiul Habsburgic. 
Oare emeritul profesor român nu a auzit de Paşalâcul de la Buda din anul 1526 sau 
poate o fi fost şi un Paşalâc la Kolozsvár ?! 
L-am întrebat de ce nu vorbeşte şi despre daci, când în inima Transilvaniei sunt 
rămăşiţele Statului Dac la tot pasul, iar domnul profesor mi-a răspuns că aici se 
discută numai de Transilvania,  începând cu  perioada de când a primit acest nume de 
la unguri, în secolul al XI-lea (!) 
I-am replicat că Laonic Chalcocondil (1423—1490)[1], unul dintre cei mai de seamă 
istorici bizantini din secolul al XV-lea (sic!), numeşte ―Transilvania‖, Dacia peonilor, 
dovedind o cunoaştere exactă a realităţilor etnice (populaţia predominant „dacă‖) 
dânsul nu părea să-şi aminteacă numele de Dacia Peonică, dar a ţinut, academic, să-mi 
corecteze pronunţarea numelui lui Laonic Chalcocondil, cu toate că atunci când se 
referea la Făgăraş pronunţa numele acestuia foarte ciudat… „Fogaras‖ (!?!). 
Când,  în pauză,  îi spuneam unui prieten că: 
„Cine vrea să mă asculte,  Sfatul meu îi poate prinde bine, Se pot spune prostii multe, 
Şi-n cuvinte mai puţine!”,  un colaborator al distinsului Prof. univ. dr. IOAN AUREL 
POP, Rector al Universităţii Babeş-Bolyai din Cluj Napoca, tocmai trecea prin spatele 
meu, şi nu a putut să se abţină să nu menţioneze că…m-a auzit. Sigur că frica m-a 
cuprins pe loc (!)… aşa că, acum doresc să-i dau un răspuns, în scris, domnului Prof. 
univ. dr. IOAN AUREL POP, Rector al Universităţii Babeş-Bolyai din Cluj Napoca, 
cu privire la multiplele erori voite (sic!) din prezentarea domniei sale şi o fac din două 
motive: o dată pentru că îi respect pe maghiari deopotrivă cu românii şi apoi pentru că 
Mişcarea Dacologică iubeşte adevărul. 
Maghiarii au pretenţii teritoriale la toţi vecinii. Dacă aceste pretenţii sunt întemeiate 
sau nu, dacă ele sunt corecte şi argumentate istoric, e treaba istoricilor maghiari, 
sloveni, slovaci, austrieci, sârbi, croaţi şi ucrainieni. 
Pe mine mă priveşte Transilvania. 
În şcolile române şi maghiare din Transilvania se învaţă faptul că la venirea 
maghiarilor – la începutul secolului X – în Transilvania era vid de populaţie. Asta e 
principala teorie pentru care maghiarii în ziua de azi revendică Transilvania. Astfel 
pentru maghiari: 
- nu are nici o importanţă faptul că populaţia majoritară – de aproape 80%  (şi nu de 
45 % cum ne explică academic domn’ Profesor) – din Transilvania e de origine 
română; 
- nu are nici o importanţă că în inima Transilvaniei sunt rămăşiţele statului DAC la tot 
pasul; 
- nu are nici o importanţă că românii vorbesc şi astăzi limba lor străveche ( şi NU o 
„new latin language‖, cum academic ne explică domn’ Profesor Pop), deşi sunt în 
mijlocul unor state de origine slavă; 
- nu are nici o importanţă că într-un interviu acordat postului de televiziune TVR Cluj, 
Miceal Ledwith, fost consilier al Papei Ioan Paul al II-lea şi membru al Comisiei 
Teologice Internaţionale, unul din oamenii care au avut acces la documente secrete 
din arhiva Vaticanului, a făcut o declaraţie surprinzătoare: „Chiar dacă se ştie că 
latina e limba oficială a Bisericii Catolice, precum şi limba Imperiului Roman, iar 
limba română este o limbă latină, mai puţină lume cunoaşte că limba română, sau 
precursoarea sa, vine din locul din care se trage limba latină, şi nu invers. Cu alte 
cuvinte, nu limba română este o limbă latină, ci mai degrabă limba latină este o 
limbă românească. Aşadar, vreau să-i salut pe oamenii din Munţii Bucegi, din 
Braşov, din Bucureşti. Voi sunteţi cei care aţi oferit un vehicul minunat lumii 
occidentale (limba latină – n.a.)‖; 
- nu are nici o importanţă că Transilvania însăşi poartă un nume latin şi nu maghiar, şi 
nu are importanţă că Transilvania nu a făcut parte niciodată din Ungaria (iar nu aşa 
cum ne explică academic Pop că inclusiv după Paşalâcul de la Buda, Transilvania a 
făcut parte tot din Ungaria, până la ocuparea ei de către Imperiul Habsburgic în anul 
1688); 
- nu are absolut nici o importanţă că ungurii însăşi se recunosc pe sine ca migratori, 
venind din Asia şi asediind o mare parte din Europa. 
Nu! Ei spun că Dacii au dispărut din istorie şi că 
Transilvania era goală când s-au refugiat ei, în urma războiului cu moravii şi bulgarii, 
care i-au împins spre Nord. 
Documentul care consfinţeşte aceste convingeri maghiare este celebra: ―Gesta 
Hungarorum‖ a lui Anonimus. Problema e că până şi această scriere vorbeşte de lupta 
de 200 de ani a maghiarilor pentru a cuceri Panonia şi mai târziu Transilvania şi de 
faptul că s-au luptat cu ducii Menumorut şi Glad, iar în anii 904 au de-a face în 
Transilvania cu un localnic pe nume Gelu care conduce o  
formaţiune statală locală. 
G.D. Iscru aminteşte de o informaţie din sec. IV transmisă prin cartea ―Origines 
Hungaricae‖, scrisă de Franciscus Foris Otrokocius, la 1693, referitoare la limbile 
vorbite la curtea regelui hunilor: limbile gotice şi ausonica, unde prin limba ausonilor 
se înţelege dacică care este, de fapt latina vulgară, potrivit prelatului maghiar 
Otrokocius. 
Attila Hunul (406-453 d.Hr.) însuşi se intitula „rege al hunilor, al meduşilor, al goţilor 
şi al dacilor‖, dovadă că dacii existau şi erau recunoscuţi de Attila. 
Să nu uităm şi de Memoriul din 1784 al grofilor şi al baronilor unguri, care, simţindu-
se, pe bună dreptate, venetici în Transilvania, cerând ajutor armat de la administraţia 
habsburgică, pentru înăbuşirea revoluţiei vlahilor de la anul 1784, condusă de Horea, 
Cloşca şi Crişan, recunoşteau că: „Părinţii noştri, veniţi din Sciţia, au cucerit cu lupte 
victorioase şi cu sângele lor această scumpă patrie şi după ce au supus şi au făcut 
iobagi pe părinţii vlahilor care s-au revoltat astăzi, 1784, asupra noastră, dânşii (n.a. 
adică ungurii) au domnit liniştit peste ei, ţinându-i totdeauna într-o aspră disciplină.“ 
Domnule Prof. univ. dr. IOAN AUREL POP, Rector al Universităţii Babeş-Bolyai din 
Cluj Napoca (sau Kolozsvár, cum vă place să-l numiţi), sunteţi o cruntă dezamăgire 
pentru un profesor care îşi primeşte salariul lunar de la statul român, din munca 
milioanelor de români, şi pentru cetăţenii românii care îşi trimit copiii la 
dumneavoastră pentru învăţătură! 
În final ce trebuie ştiut este că, de-a lungul zecilor, sutelor şi miilor de ani, dacii şi 
urmaşii lor legitimi de azi, noi românii, nu am avut nevoie de migratori, ci migratorii 
au avut nevoie de noi, şi ceea ce le cerem noi azi este puţin respect! 
Dr. Napoleon Săvescu 

